
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  31 martie 2009               

Pl-x  133/2009                     


AVIZ
asupra Propunerii legislative pentru modificarea punctului 14 al art.7 din anexa la Ordonanţa de urgenţă a Guvernului nr.25/2002 privind aprobarea Statutului Comisiei Naţionale a Valorilor Mobiliare
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Propunerea legislativă pentru modificarea punctului 14 al art.7 din anexa la Ordonanţa de urgenţă a Guvernului nr.25/2002 privind aprobarea Statutului Comisiei Naţionale a Valorilor Mobiliare, trimisă cu adresa  nr. Pl x 133 din 18 martie 2009 şi înregistrată cu nr. 31/354  din 19.03.2009.
Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.2 din Regulamentul Camerei Deputaţilor, republicat, Camera Deputaţilor este primă Cameră sesizată. 

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din  31 martie 2009.

Propunerea legislativă are ca obiect de reglementare modificarea punctului (14) al art. 7 din anexa la Ordonanţa de urgenţă a Guvernului nr. 25/2002, aprobată cu modificări şi completări prin Legea nr. 514/2002, cu modificările şi completările ulterioare, în sensul stabilirii salariilor membrilor şi personalului de specialitate din cadrul Comisiei Naţionale a Valorilor Mobiliare la nivelul veniturilor secretarilor de stat.
Membrii comisiei au examinat proiectul de lege supus avizării, expunerea de motive şi avizul favorabil, cu observaţii şi propuneri, al Consiliului Legislativ nr.161/10.03.2009. 
În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a acestei iniţiative legislative.
În raport de obiectul şi conţinutul reglementării,  proiectul de lege  face parte din categoria legilor organice. 
                              PREŞEDINTE,                        SECRETAR,

                                Daniel BUDA                 Gabriel ANDRONACHE
Consilier, Paul Şerban

